Diari Oficial de la Generalitat Valenciana


Sumari del DOGV 7649, del 03-11-2015 (2015/8797)

RESOLUCIÓ de 29 d'octubre de 2015, de la Universitat Miguel Hernández, per la qual es disposa publicar l'ampliació de l'oferta pública d'ocupació per a l'any 2015, relativa a places dels cossos docents universitaris, per a incloure places de promoció interna al cos de catedràtics d'universitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7649

Data del DOGV
:   03-11-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/8797


Data del document
:   29-10-2015

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ de 29 d'octubre de 2015, de la Universitat Miguel Hernández, per la qual es disposa publicar l'ampliació de l'oferta pública d'ocupació per a l'any 2015, relativa a places dels cossos docents universitaris, per a incloure places de promoció interna al cos de catedràtics d'universitat. [2015/8797]  
Per Resolució del rector de data 29 d'octubre de 2015, s'ha disposat el següent:  
La disposició final segona del Reial Decret Llei 10/2015, d'11 de setembre, pel qual es concedixen crèdits extraordinaris i suplements de crèdit en el pressupost de l'Estat i s'adopten mesures en matèria d'ocupació pública i d'estímul de l'economia, modifica els articles 62, 63 i 64 de la Llei Orgànica 6/2001, de 21 de desembre, d'Universitats, i declara, en la seua exposició de motius, que es tracta de mesures dirigides a estimular la promoció i la mobilitat del personal docent i investigador que es justifiquen en la urgent necessitat de procedir a la seua implantació en el curs acadèmic 2015/2016, ja començat.  
L'apartat 2 de l'article 62 de l'esmentada llei orgànica inclou un paràgraf on s'establix que les universitats podran convocar places de promoció interna, prèvia dotació pressupostària, per a l'accés al cos de catedràtics d'universitat i que aquestes places no podran superar el nombre màxim de places que siguen objecte d'oferta pública d'ocupació de torn lliure, durant eixe mateix any, per a l'accés als cossos docents de l'article 56. Les places es convocaran per a funcionaris de carrera del cos de professors titulars d'universitat o de l'escala d'investigadors científics dels organismes públics d'investigació, que hagen prestat, com a mínim, dos anys de servicis efectius sota eixa condició, sempre que estiguen acreditats per al cos de catedràtics d'universitat.  
  
D'altra banda, l'article 21.u.3 de la Llei 36/2014, de 26 de desembre, de Pressupostos Generals de l'Estat per a l'any 2015, disposa que no computaran dins del límit màxim de places derivat de la taxa de reposició d'efectius, aquelles places que es convoquen per a la seua provisió per mitjà de processos de promoció interna.  
Considerant que mitjançant l'Acord del Consell de Govern de 27 de gener de 2015 es va aprovar l'oferta pública d'ocupació de la Universitat Miguel Hernàndez per a l'any 2015 comprensiva de les places dels cossos docents universitaris, que han de ser objecte de convocatòria pública dins del límit del 50 per cent de la taxa de reposició d'efectius, establida per la Llei de Pressupostos Generals de l'Estat per a l'any 2015. L'esmentada oferta va ser publicada en el Diari Oficial de la Comunitat Valenciana de data 20 de març de 2015, mitjançant Resolució del rector de data 16 de març de 2015.  
Considerant que en l'esmentat document es va incloure una plaça per a l'accés al cos de professors titulars d'universitat i una altra plaça per a l'accés al cos de catedràtics d'universitat i atés que es disposa de la deguda consignació pressupostària.  
A la vista de l'Acord del Consell de Govern de data 30 d'octubre de 2012, pel qual s'aprova la dotació de places de funcionaris dels cossos docents universitaris de la Universitat Miguel Hernández d'Elx per a l'exercici 2012;  
Considerant les necessitats docents i investigadores de la Universitat Miguel Hernández;  
A la vista de l'Acord del Consell de Govern de la Universitat Miguel Hernández d'Elx, de 28 d'octubre de 2015, i fent ús de les potestats i funcions conferides pels Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell i de les competències que dimanen dels articles 20 i següents de la Llei Orgànica 6/2001, de Universitats, d'acord a la seua redacció vigent, aquest Rectorat resol:  
  
Primer  
Publicar en el Diari Oficial de la Comunitat Valenciana la incorporació de dos places per a la promoció al cos de catedràtics d'universitat a l'oferta d'ocupació de la Universitat Miguel Hernández per a l'any 2015, relativa a places dels cossos docents universitaris, la qual ha d'incloure les places que consten en l'annex d'aquesta resolució.  
Segon  
Seguint el que disposa l'article 70.1 de l'Estatut Bàsic de l'Empleat Públic, el termini màxim per a la convocatòria del procés selectiu previst en aquesta oferta és de dos anys, comptadors des de la publicació d'aquesta resolució.  
  
Contra aquesta resolució, que esgota la via administrativa, es pot interposar potestativament recurs de reposició en el termini d'un mes, a partir de l'endemà de la seua publicació, davant del mateix òrgan que va dictar la resolució, o recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptadors des de l'endemà a la seua publicació.  
  
Elx, 29 d'octubre de 2015.- El rector: Jesús Tadeo Pastor Ciurana.  
  
  
  
ANNEX  
  
Concurs d'accés per promoció interna:  
  
Codi plaça: DF2401  
Categoria: catedràtic d'universitat  
Àrea de coneixement: Educació Física i Esportiva  
Activitats docents i investigadores: docència i investigació en Educació Física i Esportiva  
  
Codi plaça: DF2404  
Categoria: catedràtic d'universitat  
Àrea de coneixement: Química Orgànica  
Activitats docents i investigadores: docència i investigació en Química Orgànica